 Taliska laamaha Ammanka ee gobolka Mudug ee Puntland ayaa qirtay inay ku fashilmeen oo ku guuldaraysteen ilaalinta Ammaanka Gaalkacyo, ka hortagga dilalka qorshaysan iyo dabagalka iyo soo qabashada dadka falalka Amni xumo gaysta xilli magaalada Gaalkacyo ay noqotay magaalo indhihii laga riday oo dadkii waxgaradkii ahaa iyo intii wax ku ool-ka ahayd madaxa loo duubtay qaarkoodna la isku qarxiyey, iyadoo magaalada ay joogaan ciidamo ammaanka loogu talogalay balse noqday kuwo gablamay oo aan waxba baddeli karin. 